যুবককে বিবস্ত্র করে বেধরক মারধর! চাঞ্চল্যকর ঘটনা দিল্লিতে

ওয়েব ডেস্ক : ভয়াবহ ঘটনা রাজধানী দিল্লিতে (Delhi)। এক ব্যক্তিকে বেধরক মারধর ও তাঁর স্ত্রী’কে শ্লীলতাহানির (Harassment) অভিযোগ উঠল। এমনকি তাঁদের সন্তানকে নগ্ন করেও রাস্তায় ফেলে বেধরক মারধরের অভিযোগও উঠেছে বেশ কয়েকজন দুষ্কৃতীদের বিরুদ্ধে। এমন চাঞ্চল্যকর ঘটনাটি ঘটেছে দিল্লির লক্ষ্মী নগরে।

জানা গিয়েছে, এই চাঞ্চল্যকর ঘটনাটি ঘটেছে ২ জানুয়ারি, শুক্রবার। যার একটি সিসিটিভি ফুটেজ ভাইরাল হয়েছে সমাজমাধ্যমে। সূত্রের খবর, আহত ওই ব্যক্তির নাম রাজেশ গর্গ। তিনি নিজের বাড়ির নিচে একটি জিম চালাতেন। পুলিশ সূত্রের খবর, ওই ব্যক্তি অভিযোগ করেছেন, জিমের তত্ত্বাবধায়ক সতীশ যাদব তাঁর সঙ্গে প্রতারণা করেছেন। এই জিমটি দখল করেছেন।

আরও খবর : বিমানে পাওয়ার ব্যাঙ্ক ব্যবহারে ‘না’! জানাল ডিজিসিএ

সূত্রের খবর, গত শুক্রবার বেসমেন্টে জলের পাইপ লিক রয়েছে কি না, তা চেক করতে গিয়েছিলেন রাজেশ ও তাঁর স্ত্রী। সেই সময় তাঁদের সঙ্গে সেখানে দুষ্কৃতীরাও প্রবেশ করে বলে অভিযোগ। রাজেশ অভিযোগ করেছেন, দুষ্কৃতীরা তাঁকে ঘুষি ও লাথি মারে। সঙ্গে তাঁর স্ত্রী’কেও শ্লীলতাহানি করা হয়। সেই সময় ওই দম্পত্তির ছেলে কী হয়েছে দেখতে এলে, তাঁকে ধরে নিয়ে গিয়ে রাস্তায় বের করে নগ্ন করে মারা হয় বলে অভিযোগ। এই ঘটনা নিয়ে রাজেশ বলেছেন, ঘটনার পর সতীশ যাদবকে গ্রেফতার করেছে পুলিশ (Police)। তবে আরও তিন অভিযুক্ত বিকাশ যাদব, শুভম যাদব এবং ওমকার যাদব পলাতক।

পুলিশের কাছে করা এফআইআর (FIR)-এর রাজেশের স্ত্রী দাবি করেছেন, তাঁরা সতীশ যাদবকে জিমের তত্ত্বাবধায়ক হিসেবে নিয়োগ করেছিলেন। তাঁকে জিমের মালিকানার অধিকার দেওয়া হয়নি। কিন্তু তিনি অভিযোগ করেছেন, এর আগেও সতীশ মালিকানার দাবি করে। কিন্তু না দেওয়ায় আগেও তাঁদের সঙ্গে বাজে ব্যবহার করে অভিযুক্ত।